laion/Wikipedia-Exotic huggingface dataset:
লিস্প (প্রোগ্রামিং ভাষা)

লিস্প (ইংরেজি: Lisp) একটি প্রোগ্রামিং ভাষা পরিবারের নাম যেটি সমৃদ্ধ ইতিহাস ও বন্ধনী-বিশিষ্ট সিনট্যাক্সের জন্য পরিচিত। ১৯৫৮ সালে প্রথম তৈরি এই ভাষাটি বর্তমান বহু ব্যবহৃত উচ্চ-স্তরের ভাষাগুলির মধ্যে দ্বিতীয় প্রাচীনতম; কেবল ফোরট্রান এর চেয়ে বেশি পুরনো। ফোরট্রানের মতই লিস্পও তার অতীতের রূপের চেয়ে অনেক পাল্টেছে, এবং এর অনেকগুলি উপভাষারও সৃষ্টি হয়েছে। বর্তমানে সবচেয়ে বেশি ব্যবহৃত লিস্প উপভাষাগুলির মধ্যে আছে কমন লিস্প ও স্কিম। মূলত কম্পিউটার প্রোগ্রামকে আলোন্‌জো চার্চের ল্যাম্‌ডা ক্যালকুলাসের উপর ভিত্তি করে ব্যবহারিক গাণিতিক নোটেশনে প্রকাশ করার জন্য লিস্প উদ্ভাবন করা হয়েছিল । এটা খুব দ্রুতই কৃত্রিম বুদ্ধিমত্তা গবেষকদের পছন্দের প্রোগ্রামিং ভাষা হয়ে উঠে। প্রথম দিককার প্রোগ্রামিং ভাষাগুলির মধ্যে একটি ছিল বলে লিস্প কম্পিউটার বিজ্ঞানের অনেক ধারণাকে প্রাথমিকভাবে এগিয়ে নিয়ে গেছে, যার মধ্যে রয়েছে ট্রি ডেটা স্ট্রাকচার, এটমিক তথ্য ব্যবস্থাপনা, ডাইনামিক টাইপিং, অবজেক্ট ওরিয়েন্টেড প্রোগ্রামিং এবং সেলফ-হোস্টিং কম্পাইলার। জন ম্যাকার্থি ১৯৫৮ সালে এম. আই. টি তে অধ্যাপনা করা অবস্থায় লিস্প আবিষ্কার করেন। এ সি এম কমিউনিকেশন জার্নালে তিনি এটার কাঠামো একটা প্রবন্ধ হিসাবে প্রকাশ করেন। স্টিভ রাসেল সর্বপ্রথম একটা আইবিএম ৭০৪ কম্পিউটারে লিস্প কোড চালান। ১৯৬২ সালে টিম হার্ট এবং মাইক লেভিন লিস্প সর্বপ্রথম সম্পূর্ণ কম্পাইলার তৈরি করেন। এই কম্পাইলারে লিস্পের ক্রমবর্ধমান কম্পাইলেশন মডেল প্রবর্তন করা হয়। এখানে কম্পাইল করা এবং ইন্টারপ্রেট করা ফাংশনগুলো একত্রে সহাবস্থান করতে পারে।
শেখ হাসিনার প্রথম মন্ত্রিসভা

১৯৯৬ সালের সাধারণ নির্বাচন সংগঠনের পর জাতীয় সংসদের ৭ম আইন-সভার অধিবেশন প্রথম হাসিনা মন্ত্রিসভার সরকার গঠিত হয় এবং ২০০১ সালে ১৫ জুলাই তারিখে এই মন্ত্রিসভার সমাপ্তি ঘটে। মন্ত্রিসভা নিম্নলিখিত মন্ত্রীদের নিয়ে গঠিত ছিল: Hasina's cabinet sets a record ওয়েব্যাক মেশিনে আর্কাইভকৃত ২৬ এপ্রিল ২০১৮ তারিখে, 23 June 2001, Gulf News Representation of women reduced to half ওয়েব্যাক মেশিনে আর্কাইভকৃত ২২ ফেব্রুয়ারি ২০১৮ তারিখে, 14 October 2001, Gulf News "Profile Of Ministers"। The Daily Star। ৮ জানুয়ারি ২০০৯। ১২ জানুয়ারি ২০০৯ তারিখে মূল থেকে আর্কাইভ করা।  "Hasan Mahmud removed from foreign min"। bdnews24.com। ৩১ জুলাই ২০০৯। সংগ্রহের তারিখ ১৩ নভেম্বর ২০১৫।
বাংলায় পর্তুগিজ জাতি

পর্তুগিজেরা বাংলায় প্রথম আগমন করে ১৫১৬ খ্রিষ্টাব্দে। কিন্তু শের শাহ তাদের বিতাড়িত করেন। পরে মুঘল শাসন পুনঃপ্রতিষ্ঠার পর তারা আবার ফিরে আসে এবং হুগলী বন্দর প্রতিষ্ঠা করে, যা কালক্রমে বাংলার তৎকালীন শ্রেষ্ঠ বন্দরে পরিণত হয়। ১৬শ শতাব্দীর দ্বিতীয়ার্ধ থেকে ১৭শ শতাব্দীর প্রথমার্ধ পর্যন্ত পর্তুগিজ জাতি বাংলায় ব্যবসা-বাণিজ্য, ধর্মপ্রচার, কৃষিকাজ, দাস-ব্যবসা, ইত্যাদিতে সক্রিয় অংশগ্রহণ করেছিল। কিন্তু পরবর্তীতে তারা রাষ্ট্রদোহী কার্যকলাপের জন্য মুঘল সম্রাট শাহজাহানের রোষানলে পড়ে এবং শাহজাহান ক্ষমতায় আসার পর তার আদেশে কাসিম খান ১৬৩২ সালে তাদেরকে যুদ্ধে পরাজিত করে হুগলী শহর দখল করলে পর্তুগিজরা এ দেশ ছেড়ে ধীরে ধীরে চলে যায়। পর্তুগিজেরা এদেশে বহু নতুন জিনিস আমদানি করে আনে: চীনের রেশমী কাপড়, মালাক্কার মসলা, সিংহলের চীনাবাদাম, ইত্যাদি। পর্তুগিজরা বিশ্বের বিভিন্ন স্থান থেকে বাংলায় অনেক নতুন নতুন শস্যের আমদানি করে ও সেগুলির কৃষিকাজ আরম্ভ করে। উত্তর আমেরিকা থেকে গোল আলু ও তামাক, ব্রাজিল থেকে বাদাম, ওয়েস্ট ইন্ডিজ থেকে পেঁপে, আনারস, কামরাঙা ও পেয়ারা, ইউরোপ থেকে জলপাই - এগুলি সবই পর্তুগিজরা এই দেশে চালু করে। বাংলার মিষ্টি ও আচার শিল্প পর্তুগিজদের একক অবদান। নানা ধরনের রসালো ও শুকনো মিষ্টি এবং নানা রকমের আচার তৈরিতে পর্তুগিজরা ছিল অদ্বিতীয়। বাংলা গদ্যের প্রথম বই লেখে পর্তুগিজেরা। বাংলা ভাষার প্রথম ব্যাকরণ ও অভিধানও তারাই রচনা করে।
জ্যোৎস্না বিশ্বাস

জ্যোৎস্না বিশ্বাস একজন বাংলাদেশী মঞ্চ ও যাত্রা অভিনেত্রী। তিনি ৩০০টির বেশি যাত্রাপালায় অভিনয় করেছেন এবং ২০টি যাত্রা পরিচালনা করেছেন। যাত্রায় অভিনয়ের জন্য ১৯৭৭ সালে তিনি "যাত্রা সম্রাজ্ঞী" খেতাব লাভ করেন। মঞ্চ ও যাত্রায় অবদানের জন্য বাংলাদেশ সরকার তাকে ২০১১ সালে একুশে পদকে ভূষিত করে। জ্যোৎস্না মানিকগঞ্জ জেলার এক সাংস্কৃতিক পরিবারে জন্মগ্রহণ করেন। শৈশব থেকেই তার গান-বাজনা এবং অভিনয়ের আগ্রহ দেখা যায়। জ্যোৎস্না ১৯৬০ এর দশকে যাত্রায় অভিনয়ের মধ্য দিয়ে তার কর্মজীবন শুরু করেন। ১৯৯৪ সালে তিনি প্রথম টেলিভিশন নাটকে অভিনয় করেন উত্তম গুহ পরিচালিত সহস্রধারায়। ১৯৯৯ সালে তিনি তানভীর মোকাম্মেল পরিচালিত চিত্রা নদীর পারে চলচ্চিত্রে অভিনয় করেন। এছাড়া তিনি আফসানা মিমি পরিচালিত পৌষ ফাগুনের পালা" ধারাবাহিক নাটকে অভিনয় করেন। ২০১৪ সালের ডিসেম্বরে তিনি বাংলাদেশ টেলিভিশনে প্রচারিত নবাব সিরাজ-উদ-দৌলা যাত্রাপালায় সিরাজের খালা ঘসেটি বেগমের চরিত্রে এবং তার মেয়ে অরুণা বিশ্বাস আলেয়ার চরিত্রে অভিনয় করেন। পরের বছর তিনি তার মেয়ে অরুণা বিশ্বাস পরিচালিত ধুলোর আকাশ নাটকে অভিনয় করেন। নাট্যকার মান্নান হীরা রচিত এই নাটকে তিনি ধুলো বুড়ি চরিত্রে অভিনয় করেন। নাটকটি আন্তর্জাতিক মাতৃভাষা দিবস উপলক্ষ্যে এটিএন বাংলায় প্রচারিত হয়। তিনি এর আগে অরুণার পরিচালনায় বড় দিদি নাটকে অভিনয় করেন। জ্যোৎস্না অমলেন্দু বিশ্বাসের সাথে বিবাহবন্ধনে আবদ্ধ হন। অমেলন্দু একুশে পদক বিজয়ী মঞ্চ ও যাত্রা অভিনেতা। তাদের এক কন্যা অরুণা বিশ্বাস। অরুণা একজন অভিনেত্রী এবং টেলিভিশন নাটক পরিচালক। পুত্র মিঠু বিশ্বাস একজন নাট্য নির্মাতা। বর্তমানে তিনি তার পুত্র ও কন্যার সাথে কানাডায় বসবাস করেন। যাত্রাশিল্পে অবদানের জন্য বাবিসাস পুরস্কার আজীবন সম্মাননা (২০১৫) মঞ্চ ও যাত্রায় অবদানের জন্য একুশে পদক (২০১১) বগুড়ার আমরা ক'জন শিল্পীগোষ্ঠী থেকে স্বর্ণখচিত মুকুট (২০১০) আনর্তঅর্হণপত্র ২০২৪, রাজশাহীকেন্দ্রিক নাটকের কাগজ আনর্ত তাঁকে২৯ জানুয়ারি ২০২৪ তারিখে আনর্ত অর্হণপত্র প্রদান করে। "মা-মেয়ের 'ধুলোর আকাশ'"। দৈনিক ভোরের কাগজ। ৭ ফেব্রুয়ারি ২০১৫। ৭ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৭।  Ershad Kamol (১ জুলাই ২০০৬)। "Jyotsna Biswas : Jatra queen's endeavour for the welfare of artistes"। দ্য ডেইলি স্টার। ১ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৭।  "আলাপের অতিথি: জ্যোৎস্না বিশ্বাস"। সাতদিন। ২৭ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৭।  "13 named for Ekushey Padak"। বিডিনিউজ টোয়েন্টিফোর ডটকম। ১৪ ফেব্রুয়ারি ২০১১। সংগ্রহের তারিখ ১০ আগস্ট ২০১৭।  "মেয়ের পরিচালনায় মা"। যায়যায়দিন। ৭ ফেব্রুয়ারি ২০১৫। সংগ্রহের তারিখ ১০ আগস্ট ২০১৭।  "Aruna Biswas : Changing tracks"। দ্য ডেইলি স্টার। ২৮ মে ২০০৬। ২ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৭।  "দেশে আসলেন জ্যোৎস্না বিশ্বাস"। বাংলানিউজটোয়েন্টিফোর.কম। ৪ ডিসেম্বর ২০১৩। সংগ্রহের তারিখ ১০ আগস্ট ২০১৭।  "লায়লা হাসান ও জ্যোৎস্না বিশ্বাস সংবর্ধিত"। দৈনিক জনকণ্ঠ। ১ জুন ২০১০। সংগ্রহের তারিখ ১০ আগস্ট ২০১৭। [স্থায়ীভাবে অকার্যকর সংযোগ]
চুনতি বড় মিয়াজী ও ছোট মিয়াজী মসজিদ

চুনতী হযরত বড় মিয়াজী ও ছোট মিয়াজী মসজিদ বাংলাদেশের বন্দরনগরী চট্টগ্রাম জেলা এলাকার লোহাগাড়া উপজেলার চুনতী এলাকায় অবস্থিত একটি অতি প্রাচীন মসজিদ। ১৬শ শতকে নির্মিত এই মসজিদটি জেলার চুনতী এলাকায় অবস্থিত। চুনতি হযরত বড় মিয়াজী ও ছোট মিয়াজী মসজিদ বাংলাদেশের, চট্টগ্রাম জেলার, চুনতীতে অবস্থিত একটি প্রাচীন মসজিদ। এই এলাকার প্রসিদ্ধ বুজুর্গ ও দ্বীনে আলেমদ্বয় হযরত বড় মিয়াজী ও হযরত ছোট মিয়াজী বিগত ১৬শ শতকে এই মসজিদ প্রতিষ্ঠা করেন । ১৬৬৮ সালে স্থাপিত মসজিদটি ১৯৭৭ সালে সংস্কার করে একতলা বিশিষ্ট পাকা মসজিদে রূপান্তর করা হয় এবং পরবর্তীতে ২০১০ সালে পুরাতন মসজিদ ভবন ভেঙ্গে পুনরায় আধুনিক নির্মাণশৈলী ও নয়নাভিরাম এই মসজিদ নির্মান করা হয় । চট্টগ্রাম জেলার লোহাগাড়া উপজেলার চুনতীর বড় মিয়াজী পাড়ায় মনোমুগ্ধকর টিলার উপর এই মসজিদের অবস্থান । চট্টগ্রাম মহানগর হতে এই এলাকার দূরত্ব ৬৪ কিলোমিটার । বর্তমান মসজিদ পরিচালনার কমিটিতে সভাপতির দায়িত্ব পালন করছেন আলহাজ জান মোহাম্মদ সিকদার ও সেক্রেটারির দায়িত্ব পালন করছেন মাওলানা মোজাম্মেল হক। এছাড়া খতিবের দায়িত্বে আছেন মাওলানা কামাল উদ্দীন। সবুজ বনানী ও পাহাড়ঘেরা এই মসজিদের অবস্থান প্রায় ৪২ খানি এলাকা জুড়ে । মসজিদের পাশেই আছে কবরস্থান। আর ঐ কবরস্থানেই চির নিদ্রায় শায়িত আছেন হযরত বড় ও ছোট মিয়াজী (রহঃ) । বাংলাদেশের মসজিদের তালিকা চট্টগ্রাম বিভাগের মসজিদের তালিকা "বিষযঃ-বাংলাদেশের মসজিদ"। [স্থায়ীভাবে অকার্যকর সংযোগ] "চুনতি ইউনিয়নের মসজিদের তালিকা"। [স্থায়ীভাবে অকার্যকর সংযোগ] "হযরত বড় মিয়াজী ও ছোট মিয়াজী মসজিদের অবস্থান"।  "চট্টগ্রাম বিভাগের মসজিদের তালিকা"।
ব্রজেন্দ্রনাথ শীল

ব্রজেন্দ্রনাথ শীল (৩ সেপ্টেম্বর, ১৮৬৪ — ৩ ডিসেম্বর, ১৯৩৮) একজন বাঙালি দার্শনিক ও বহুবিদ্যাবিশারদ পণ্ডিত ছিলেন। ব্রজেন্দ্রনাথ শীল হুগলী জেলার হরিপালে জন্মগ্রহণ করেন। পিতা মহেন্দ্রনাথ শীল ছিলেন কলকাতা হাইকোর্টের আইনজীবী। অল্পবয়সে ব্রজেন্দ্রনাথ পিতৃমাতৃহারা হয়ে মামার বাড়িতে মানুষ হন। তিনি স্কটিশ চার্চ কলেজ, কলকাতা হতে বিএ পাশ করে সেখানেই অধ্যাপনার কাজ নেন। অঙ্ক ও দর্শন দুটিতেই তার ব্যুৎপত্তি ছিল। কলেজে তার সহপাঠী ছিলেন স্বামী বিবেকানন্দ। ১৮৮৪ সালে কলকাতা বিশ্ববিদ্যালয় থেকে এম এ তে প্রথম শ্রেণীতে প্রথম স্থান অধিকার করেন তিনি। ১৮৮১ সালে আসামের সরকারি ইঞ্জিনিয়ার জয়গোপাল রক্ষিতের কন্যা ইন্দুমতীকে বিবাহ করেন। ছয় বছর পরে স্ত্রী বিয়োগ হয় তার। তাঁদের চার পুত্র (বিনয়েন্দ্রনাথ, অমরেন্দ্রনাথ, অনিলেন্দ্রনাথ,কনিষ্ঠ পুত্র অকালেই প্রয়াত) ও এক কন্যা (সরযূবালা সেন) কলকাতা বিশ্ববিদ্যালয় থেকে পি এইচ ডি করার পরে বিভিন্ন জায়গায় অধ্যাপনা করেছেন তিনি। কোচবিহারের ভিক্টোরিয়া কলেজের প্রথম ভারতীয় অধ্যক্ষ হন। অধুনা এই কলেজটির নাম আচার্য ব্রজেন্দ্রনাথ শীল কলেজ। কলকাতা বিশ্ববিদ্যালয়ের দর্শনশাস্ত্রের প্রধান অধ্যাপক ছিলেন ৯ বছর। বহরমপুর কৃষ্ণনাথ কলেজের আধুনিকীকরনের রূপকার তিনি। পরে ১৯২১ থেকে ১৯৩০ সাল পর্যন্ত তিনি মহীশূর বিশ্ববিদ্যালয়ের উপাচার্য হিসেবে দায়িত্ব পালন করেন। ১৮৯৯ সালের ১৫ অক্টোবর রোমে অনুষ্ঠিত Congress International Des Orientalists এর আন্তর্জাতিক অধিবেশনে যোগদান করে প্রবন্ধ পাঠ করেন। এ প্রবন্ধে তিনি ‘ইতিহাসের দর্শন’ ও ‘ঐতিহাসিক তুলনামূলক পদ্ধতি’ সম্পর্কে জ্ঞানগর্ভ বক্তব্য প্রদান করেন। ১৯১১ সালে লন্ডন বিশ্ববিদ্যালয়ে বিশ্ব জাতি কংগ্রেসে জাতিতত্ত্ব বিষয়ক বক্তব্য রাখেন তিনি। ১৯২১ সালে রবীন্দ্রনাথ ঠাকুরের আমন্ত্রনে বিশ্বভারতী উদ্বোধন অনুষ্ঠানের সভাপতি হন। তুলনামূলক সাহিত্য, ধর্মদর্শন বিচার ও দর্শন আলোচনায় গণিতের সূত্র প্রয়োগে তিনি ছিলেন পথিকৃৎ। ব্রজেন্দ্রনাথ দশটি ভাষায় পারদর্শী ছিলেন। অজস্র বই রচনা করেছে ধর্ম, দর্শনতত্ব, শিল্প, সাহিত্য, সংস্কৃতি, সভ্যতা, নৃতত্ত্ব, সমাজতত্ত্ব, বিজ্ঞান নিয়ে। যার মধ্যে উল্লেখযোগ্য- A Memoir on the Co-efficient of Numbers: A Chapter on the Theory of Numbers (1891) Neo-Romantic Movement in Bengali Literature (1890-91) A Comparative Study of Christianity and Vaishnavism (1899) New Essays in Criticism (1903) Introduction to Hindu Chemistry (1911) Positive Sciences of the Ancient Hindus (1915) Race-Origin (1911) Syllabus of Indian Philosophy (1924) Rammohan Roy: The Universal Man (1933) The Quest Eternal (1936) অসামান্য মেধা ও পান্ডিত্যের অধিকারী ব্রজেন্দ্রনাথ আদর্শ চরিত্রের জন্য আচার্য্য উপাধিতে ভূষিত হয়েছিলেন। তাকে চলমান বিশ্ববিদ্যালয় বলে অভিহিত করা হতো। ডিএসসি ও নাইট উপাধি পান তিনি। মহীশুর রাজ্যের রাজরত্নপ্রবীন উপাধি পান তিনি। ইংরেজ পণ্ডিতরা গ্রিক দার্শনিক অ্যারিস্টটলের সঙ্গে, ভারতের নাগার্জুনের সঙ্গে আচার্য ব্রজেন্দ্রনাথ শীলের তুলনা করেছেন। তার মৃত্যুতে কবি সুধীন্দ্রনাথ দত্ত বলেন, ‘সক্রেটিসের পরিবারের শেষ প্রদীপ নিভে গেল!’ প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩৭১।  "তার স্পষ্টকথার তারিফ করতেন রবীন্দ্রনাথও"। anandabazar.com। আনন্দবাজার পত্রিকা। সংগ্রহের তারিখ ১২ আগস্ট ২০১৭।  "ব্রজেন্দ্রনাথ শীল স্মরণ"। anandabazar.com। ২৪ সেপ্টেম্বর, ২০১৫। সংগ্রহের তারিখ ১২ আগস্ট ২০১৭।  এখানে তারিখের মান পরীক্ষা করুন: |তারিখ= (সাহায্য) The Calcutta Review (ইংরেজি ভাষায়)। ১৮৮৮।  "শীল, ব্রজেন্দ্রনাথ"। বাংলাপিডিয়া। সংগ্রহের তারিখ ১২ আগস্ট ২০১৭।
পোমরা উচ্চ বিদ্যালয়

পোমরা উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান। প্রতিষ্ঠানটি চট্টগ্রাম জেলার রাঙ্গুনিয়া উপজেলার অন্তর্গত পোমরা ইউনিয়নে অবস্থিত। কাপ্তাই সড়কস্থ গোচরা চৌমুহনীর দক্ষিণ পাশে মনোরম পরিবেশে এ বিদ্যালয়ের অবস্থান। ১৯২৮ সালে বিদ্যালয়টি প্রতিষ্ঠিত হয়। এলাকার কৃতী সন্তান ও বিদ্যোৎসাহী ব্যক্তিত্ব জনাব বাদশা মিয়া ও জনাব সরু মিয়া নিজেদের জমিদান করে এ বিদ্যালয়টি প্রতিষ্ঠা করেন। জ্ঞান অন্বেষণে প্রবেশ কর.... বিদ্যালয় পরিচালনার জন্য জনাব মফজ্জল আহমদকে সভাপতি করে ১২ জন বিশিষ্ট একটি পরিচালনা পরিষদ রয়েছে। বিদ্যালয়ের প্রধান শিক্ষক জনাব তৌহিদুল আলম টিপু। এছাড়া আরো ২৩ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন। বিদ্যালয়ে ২টি দ্বিতল ও ৩টি একতলা ভবন রয়েছে। এতে ১টি প্রধান শিক্ষকের কার্যালয়, ১টি শিক্ষক মিলনায়তন, ১টি কম্পিউটার ল্যাব, ১টি বিজ্ঞানাগার, ১টি লাইব্রেরী ও ১৭টি শ্রেণীকক্ষ রয়েছে। এছাড়া নামাজের জন্য ১টি মসজিদ এবং ছাত্র-ছাত্রীদের খেলাধুলার জন্য দুইটি খেলার মাঠ রয়েছে। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে দেড় হাজারেরও অধিক শিক্ষার্থী এ বিদ্যালয়ে অধ্যয়নরত আছে। এছাড়া এ বিদ্যালয় শিক্ষাবোর্ড কর্তৃক এসএসসি এবং জেএসসি পরীক্ষার কেন্দ্র হিসেবে ব্যবহৃত হয়ে আসছে। ২০১৭ সালের এসএসসি পরীক্ষায় পাশের হার ৬৯.৫৮%। ৪ জন পরীক্ষার্থী জিপিএ ৫ অর্জন করেছে। এছাড়া প্রত্যেক বছর এ প্রতিষ্ঠান সুনামের সাথে ফলাফল অর্জনের মাধ্যমে উপজেলার শীর্ষস্থানীয় শিক্ষাপ্রতিষ্ঠানগুলোর মধ্যে স্থান ধরে রেখে চলেছে। রাঙ্গুনিয়া উপজেলার শিক্ষাপ্রতিষ্ঠানের তালিকা "সংরক্ষণাগারভুক্ত অনুলিপি"। ১৪ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৭।
পরিগণনামূলক জটিলতা তত্ত্ব

পরিগণনামূলক জটিলতা তত্ত্ব (ইংরেজি: Computational complexity theory) কম্পিউটার বিজ্ঞানের পরিগণনার তত্ত্বের একটি শাখা যেখানে অ্যালগোরিদমসমূহের scalability তথা বড় মাপের কাজ করার যোগ্যতা সম্পর্কে আলোচনা করা হয়। অ্যালগোরিদমের প্রবিষ্ট বা ইনপুটের আকার বাড়ার সাথে সাথে সেটির জন্য প্রয়োজনীয় সময় ও স্মৃতি বা মেমরির আকার কীরকম বেড়ে যায়, সে সম্পর্কিত বাস্তব সীমারেখা নির্ধারণ করা এই তত্ত্বের আলোচ্য।
তথ্য-ভিত্তিক জটিলতা

তথ্য-ভিত্তিক জটিলতা (ইংরেজি: Information-Based Complexity বা IBC) গণনামূলক জটিলতার একটি শাখা যেখানে ভৌত বিজ্ঞান, অর্থনীতি, প্রকৌশল ও গাণিতিক অর্থসংস্থান শাস্ত্রে উদ্ভূত ধারবাহিক ও অবিচ্ছিন্ন সমস্যাগুলির জন্য সেরা অ্যালগোরিদম ও তাদের গণনামূলক জটিলতা নিয়ে গবেষণা করা হয়।
মীর কাশেম খান

ওস্তাদ মীর কাশেম খান (১ জুলাই ১৯২৮ - ১৯৮৪) ছিলেন একজন বাঙালি সেতারবাদক, সুরকার এবং সঙ্গীত পরিচালক। তিনি ঢাকার সাংস্কৃতিক প্রতিষ্ঠান জাগো আর্ট সেন্টারের সঙ্গীত প্রশিক্ষক ছিলেন। সঙ্গীতে অবদানের জন্য বাংলাদেশ সরকার তাকে দেশের সর্বোচ্চ বেসামরিক সম্মান একুশে পদকে ভূষিত করে। মীর কাশেম ১৯২৮ সালের ১ জুলাই তৎকালীন ব্রিটিশ ভারতের বেঙ্গল প্রেসিডেন্সির (বর্তমান (বাংলাদেশ) ব্রাহ্মণবাড়ীয়া জেলার নবীনগর উপজেলার শিবপুর গ্রামের এক সঙ্গীত পরিবারে জন্মগ্রহণ করেন। তার পিতা নায়েব আলী খাঁ ছিলেন একজন সঙ্গীতজ্ঞ। শৈশব থেকেই পারিবারিক সঙ্গীতধারার প্রতি তার অনুরাগ ছিল। সাত বছর বয়সে কাশেম তার পিতার কাছে কণ্ঠসঙ্গীত ও তালযন্ত্রে তালিম নেন এবং পরে সেতারের তালিম নেওয়া শুরু করেন। পিতার কাছে দীর্ঘদিন সঙ্গীতের তালিম নেওয়ার পর তিনি মাইহারে চাচা ওস্তাদ আলাউদ্দিন খাঁর কাছে চার বছর সঙ্গীতের তালিম নেন। আলাউদ্দিন খাঁর নিকট সঙ্গীতশিক্ষা শেষ করে তিনি কিছুদিন কলকাতার এক ব্যালে সঙ্গীতদলে কর্মরত ছিলেন। ১৯৪৬ থেকে ১৯৪৯ সাল পর্যন্ত তিনি দেশের বিভিন্ন সঙ্গীত জলসায় ও সম্মেলনে সেতার বাজিয়ে প্রশংসা অর্জন করেন। ১৯৪৯ সালে কাশেম নিজস্ব শিল্পী হিসেবে ঢাকা বেতার কেন্দ্রে যোগ দেন। ১৯৫৬ সালে প্রখ্যাত নৃত্যশিল্পী বুলবুল চৌধুরীর নৃত্যদলের সদস্য হিসেবে তিনি সুইজারল্যান্ড, বেলজিয়াম, ইরাক, ইতালি, পশ্চিম জার্মানি, ফ্রান্স, যুক্তরাজ্য ও মিশর সফরে যান। তিনি ১৯৬৭ সালে চীন, ১৯৬৮ সালে ইরান ও আফগানিস্তান, ১৯৭২ সালে ভারত, ১৯৭৭ সালে যুক্তরাজ্য, নরওয়ে, সুইডেন ও ডেনমার্ক এবং ১৯৭৮ সালে হংকং ও থাইল্যান্ড সফর করেন এবং সেতার বাজিয়ে খ্যাতি অর্জন করেন। সেতারবাদনের পাশাপাশি মীর কাশেম সঙ্গীতে সুরারোপ এবং সঙ্গীত পরিচালনা করেন। তিনি ১৯৪৯ সালে সেপ্টেম্বর মাসে ঢাকার বর্তমান সোহরাওয়ার্দী উদ্যানে পূর্ববাংলার প্রথম নৃত্যনাট্য মঞ্চস্থ হয়। ইন্দ্রের সভা নামক সেই নৃত্যনাট্যের সঙ্গীত পরিচালনা করেন মীর কাশেম। এছাড়া তিনি সামান্য ক্ষতি, আনারকলি, বিচার, কাঞ্চনমালা নৃত্যনাট্যে সঙ্গীত পরিচালনা করেন। তার সুরারোপিত অনেক গান বেতার ও টেলিভিশনে প্রচারিত হয়েছে। ১৯৭৬ - শ্রেষ্ঠ সেতারশিল্পীর জন্য জাতীয় টেলিভিশন পুরস্কার ১৯৭৮ - বাংলাদেশ শিল্পকলা একাডেমি থেকে স্বর্ণপদক ১৯৮৪ - সঙ্গীতে অবদানের জন্য একুশে পদক খান, মোবারক হোসেন। "খান, ওস্তাদ মীর কাশেম"। বাংলাপিডিয়া। সংগ্রহের তারিখ ১০ আগস্ট ২০১৭।  "বাংলাদেশে রবীন্দ্র নৃত্যনাট্য মঞ্চায়ন"। দৈনিক জনকণ্ঠ। ৩১ জুলাই ২০১৫। সংগ্রহের তারিখ ১০ আগস্ট ২০১৭। [স্থায়ীভাবে অকার্যকর সংযোগ] বাংলাপিডিয়ায় খান, ওস্তাদ মীর কাশেম
সহবর্তমানতা (কম্পিউটার বিজ্ঞান)

কম্পিউটার বিজ্ঞানে সহবর্তমানতা (ইংরেজি: Concurrency) বলতে একই সিস্টেমে একাধিক পরিগণনামূলক প্রক্রিয়া যখন একই সময়ে নির্বাহ হয় ও একে অপরের সাথে ক্রিয়া করে, সেই অবস্থাকে বোঝানো হয়। সমান্তরাল কম্পিউটিং Roscoe, A. W. (১৯৯৭)। The Theory and Practice of Concurrency। Prentice Hall। আইএসবিএন ০-১৩-৬৭৪৪০৯-৫।
জয়পুর জংশন রেলওয়ে স্টেশন

জয়পুর রেলওয়ে জংশন ( কোড- জেপি) হল একটি রেলওয়ে স্টেশন । জয়পুর উত্তর পশ্চিম রেলওয়ের এলাকার সদর হিসাবে গন্য ভারতীয় রেলওয়ে ২০০২ সালে গঠিত হয় । জয়পুর বিভাগ হলো উত্তর পশ্চিম রেলওয়ের প্রধান সদর।   আন্তঃরাজ্যের বাস প্রান্তিও সিনধি ক্যাম্প এই স্টেশনের পাশে। এটি সবচেয়ে ব্যস্ততম স্টেশন রাজস্থানের। এটি সরাসরি রাজস্থানের মুখ্য শহরের সঙ্গে যুক্ত যেমন, আজমের, যোধপুর, উদয়পুর, ইত্যাদি। এবং ভারতে যেমন দিল্লি, মুম্বাই, কলকাতা, চেন্নাই, ইনডোর, চান্দিগাঁর, এরণাকুলাম, হায়দ্রাবাদ, ব্যাঙ্গালোর, পুনে, গাওহাটি, ভোপাল, গবলিওর, জবালপুর, নাগপুর, লুকনও, কানপুর, ভরানাসি, পাটনা, ভিসাক্ষপাটনাম, ইত্যাদি এবং মিটার হিসাবে শিকার এবং চুরু মধ্যে যৌথ সম্প্রচার ব্যবস্থা আছে।. ভারতের বিখ্যাত ও বিলাসবহুল ট্রেন হল  "থে পেলেস অন ওহীলস" এটা আরো তালিকাভুক্ত থামান জয়পুরে। জয়পুর জংশন 5 কিমি দূরে জয়পুর শহর থেকে। নতুন গঠিত জয়পুর মেট্রো ও থামানো হয়। জয়পুর ভালোভাবে সম্পকযুক্ত অন্যান্য ভারতীয় শহরের সঙ্গে। দিল্লি দিনে 13 বার সম্পর্কযুক্ত হয়। আগ্রা এবং মথুরা দিন 11 বার সংযুক্ত হয়। আহেমাদাবাদ দিনে 8 বার ,সংযুক্ত হয়। কানপুর দিনে6 বার সংযুক্ত হয়। রোহতাক, ভিবানী, মুম্বাই ,ভোপাল, সুরাত, আলাহাদাবাদ এবং ভানারাসি ও দিনে 4 বার সংযুক্ত হয়। ভাদাদরা , লুকনও দিনে 3 বার এই জয়পুর স্টেশনের সঙ্গে সংযুক্ত হয়। চান্দিগার,হিসার, এবং আম্বালা সপ্তাহে 19 বার সংযুক্ত হয়। ইনডোর, বারেইলি, নাগপুর, এবং পাটনা দিনে দুইবার সংযুক্ত হয় । জ্বালানধার, লুধিনা এবং দেহরাদুন সপ্তাহে 11 বার সংযুক্ত হয়।জম্মু এবং রায়পুর সপ্তাহে 8 বার সংযুক্ত হয়। খাজুরাহ, রাজকাট, গোড়াকপুর, জবালপুর, এবং গবলিওর, সাবদিনেই জড়িত হয় ।অমৃত্সার, ভিজায়াবাদ, এবং চেন্নাই সপ্তাহে 5 বার সংযুক্ত হয়  গুয়াহাটি, পুনে, ব্যাঙ্গালোরে এবং হায়দ্রাবাদের সঙ্গে সপ্তাহে তিনবার যুক্ত হয় ।সম্বলপুর, ভুবনেশ্বর, পুনে এবং মাসুরে সপ্তাহে দুইবার যুক্ত হয় । রাঁচি, গোয়া, মঙ্গলোতে, এরণাকুলাম, কোয়েম্বাটোর এবং বিশাখাপানাম  প্রতি সপ্তাহে সংযুক্ত হয়।  রাজস্থান এর জয়পুরে ছোট বড়ো সব স্টেশন এর সঙ্গে সবদিন ( বিভিন্ন দিনে) ট্রেন আর সঙ্গে যুক্ত । আজমের দিনে 22 বার আর বেশি সংযুক্ত হয়। আলবার 20 বারের বেশি জড়িত । যোধপুর 12 বারের বেশি সবদিন যুক্ত । কোটা , এবং আবু রোড ওভার 10 বারের বেশি সংযুক্ত। শিকার 7 বারের বেশি ,বিকানের এবং ভিলবেও 5 বারের বেশি , উদয়পুর 4 বার বেশি এই জয়পুর জংশন আর সঙ্গে যুক্ত । জয়পুর শহর এর পাশে যে মুখ্য সারি গুলী আছে তা হল:-  দিল্লি- যোধপুর লাইন ভায়া-  মাকরানা, ডেগানা, মেরতরা রোড ( সিঙ্গল বোর্ড). দিল্লি- আহমেদাবাদ লাইন ভায়া আজমের ( ডিজেল বোর্ড লাইন)। সওয়াই মধ্যপুর- জয়পুর লাইন টার্মিনাটস ( সিংলে বোর্ড গুয়াগে ডিজেল লাইন)  জয়পুর- চুরু(মেট্রো গুয়াগে) গান্ধীনাগার জয়পুর রেলওয়ে স্টেশন।  গতর জাগতপুরে রেলওয়ে স্টেশন। দুর্গাপুরে রেলওয়ে স্টেশন। দেহের কা বালাজি রেলওয়ে স্টেশন। বয়স গদাম রেলওয়ে স্টেশন। কানাকপুরে রেলওয়ে স্টেশন। "North Western Railway"। indianrailways।  "Jaipur Train Station"। cleartrip.com।  "Jaipur Junction"। indiarailinfo.com।
অ্যানাবেল ওয়ালিস

অ্যানাবেল ফ্রান্সেস ওয়ালিস (জন্ম ৫ সেপ্টেম্বর ১৯৮৪) একজন ইংরেজ অভিনেত্রী অধিক পরিচিত জেন সেমুর চরিত্রে শোটাইম চ্যানেলের নাটক দ্য টু্ডরস (২০০৯-১০) , ব্রিডগেটট চরিত্রে এবিসি চ্যানেলের নাটক প্যন এম (২০১১), মিয়া ফর্ম চরিত্রে ২০১৪ সালের অতিপ্রাকৃতিক ভৌতিক চলচ্চিত্র অ্যানাবেল, এবং গ্রেস বার্গেস চরিত্রে বিবিসির নাটক পিকি ব্লিন্ডার্স (২০১৩-১৬) এবং ২০১৭ সালের দি মামি চলচ্চিত্রে জেনি হ্যালসি চরিত্রে অভিনয়ের জন্য। পর্তুগালে, তিনি চলচ্চিত্রে কর্মজীবনের অগ্রগতির জন্য লন্ডনে চলে আসার আগে কয়েকটি ছোট চলচ্চিত্রও করেছিলেন। লন্ডনে, তিনি কিছু বিজ্ঞাপন করেছেন এবং নাটকের বিদ্যালয়ে গিয়েছিলেন। ২০০৯ সালে ওয়ালিস শোটাইম চ্যানেলের নাটক সিরিজ 'দ্য টুডরস' জোনাথন রিস মেয়ার্স এর তিনজনের মধ্যে জেন সেমুর হিসেবে অভিনয় করেন। তিনি অ্যানিতা ব্রাইম থেকে সরে দাঁড়ান, যিনি দ্বিতীয় মৌসুমের শেষে ভূমিকা ত্যাগ করেন। ২০১০ এর মাঝামাঝি সময়ে তিনি চতুর্থ (এবং চূড়ান্ত) মৌসুমের জন্য 'দ্য টুডর্স' নামের একটি ড্রিম সিক্যুয়েন্সে জেন সেমুর চরিত্রে অংশ নিয়ে ফিরে আসেন, যা নিশ্চিত হয় যখন এই মৌসুমের প্রথম প্রচারণামূলক কভারের ছবিতে তাকে দেখা যায় (রাজা অস্টম হেনরি, আরগনের ক্যাথেরেইন, এন বোলেইন, এন অব ক্লিভস, ক্যাথেরেইন হোয়ার্ড এবং ক্যাথেরেইন পার এর সঙ্গে।) ২০১০-এ, ম্যাডানা পরিচালিত ডব্লিউ.ই. চলচ্চিত্রে অভিনয় করেছেন, এবং ২০১১-এ, এক্স-ম্যান: ফার্ষ্ট ক্লাস চলচ্চিত্রে স্বল্প চরিত্রে অভিনয় করেন। গ্রেস বার্গেস চরিত্রে বিবিসির নাটক পিকি ব্লিন্ডার্স-এ অভিনয় করেন, ক্লিয়িয়ান মর্পেই এবং স্যাম নেইলের পাশাপাশি, ২০১৩-২০১৬ পর্যন্ত। মিয়া ফর্ম চরিত্রে ২০১৪ সালের অতিপ্রাকৃতিক ভৌতিক চলচ্চিত্র অ্যানাবেল চরিত্রে অভিনয় করেন, যেটি ২০১৩-এর দ্য কনজ্যুরিং এর একটি স্পিন-অফ। ২০১৭ সালের দি মামি চলচ্চিত্রে জেনি হ্যালসি চরিত্রে অভিনয় করেন বিখ্যাত অভিনেতা টম ক্রুজের পাশাপাশি, একজন কুস্বভাব, দয়ালু, একগুঁয়ে/জেদি, এবং বুদ্ধিমান প্রত্নতত্ত্ববিদ, যিনি গোপনে একটি দৈত্য-শিকার সংগঠনের জন্য কাজ করে যা প্রোডিজিয়াম নামে পরিচিত। ওয়ালিস অক্সফোর্ডে জন্মগ্রহণ করেন, কিন্তু শৈশবের অধিকাংশ সময় পর্তুগালে অতিবাহিত করেছেন সেন্ট ডমিনিক'স ইন্টারন্যাশনাল স্কুলে ভর্তি হন। ওয়ালিস দক্ষ পর্তুগিজ এবং অল্প ফরাসি এবং স্প্যানিশ ভাষায় কথা বলেন । তিনি বর্তমানে লন্ডনে রয়েছেন। "The Tatler List"। Tatler। ৫ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০১৭।  "The Tutors - Characters"। Showtime। ২৮ জুন ২০০৯ তারিখে মূল থেকে আর্কাইভ করা। সংগ্রহের তারিখ ২০০৯-০৪-০১।  "Five minutes with Annabelle Wallis"। Elle UK। ২৪ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০১৭।  "Peaky Blinders"। BBC Media Centre। ৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০১৭।  "'The Conjuring' Spinoff 'Annabelle' Moves Ahead With New Stars and a Start Date"। Slashfilm.com।  উইকিমিডিয়া কমন্সে অ্যানাবেল ওয়ালিস সংক্রান্ত মিডিয়া রয়েছে। উইকিউক্তিতে অ্যানাবেল ওয়ালিস সম্পর্কিত উক্তির সংকলন রয়েছে। ইন্টারনেট মুভি ডেটাবেজে Annabelle Wallis (ইংরেজি) Interview with Annabelle Wallis – leading lady of Dil Jo Bhi Kahey on 21 September 2005 A Sit-Down with Annabelle Wallis: Annabelle Wallis discusses Jane Seymour's relationship with Henry VIII. শোটাইম
সি

সি বলতে বোঝাতে পারে: C c, ইংরেজি ও লাতিন বর্ণমালার একটি বর্ণ সি (গ্রিক বর্ণ), গ্রিক বর্ণমালার একটি বর্ণ সি (প্রোগ্রামিং ভাষা), একটি প্রোগ্রামিং ভাষা সি++, একটি প্রোগ্রামিং ভাষা এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
কোমিট (প্রোগ্রামিং ভাষা)

কোমিট (ইংরেজি: COMIT) ছিল ইতিহাসের প্রথম স্ট্রিং প্রক্রিয়াকরণ ভাষা (এ জাতীয় অন্যান্য ভাষার মধ্যে আছে স্নোবল, ট্র্যাক ও পার্ল), যা ডক্টর ভিক্টর ইংভে ও তার সহযোগীরা এমআইটিতে ১৯৫৭ থেকে ১৯৬৫ সালের মধ্যবর্তী সময়ে আইবিএম ৭০০/৭০০০ সিরিজ কম্পিউটারের জন্য উদ্ভাবন করেন। ইংভে কম্পিউটারায়িত ভাষাবিজ্ঞান গবেষণায়, বিশেষত স্বাভাবিক ভাষা প্রক্রিয়াকরণ-এর যান্ত্রিক অনুবাদ ক্ষেত্রে ব্যবহারের জন্য ভাষাটি উদ্ভাবন করেন। Yngve, V. "A programming language for mechanical translation," Mechanical Translation, Vol. 5, pp. 25–41, July, 1958. Sammet, J.E.. "String and list processing languages", in Programming Languages: History and Fundamentals. আইএসবিএন ০-১৩-৭২৯৯৮৮-৫. Prentice-Hall. 1969.
ভিক্টর ইংভে

ভিক্টর ইংভে (ইংরেজি: Victor Yngve) (জন্ম জুলাই ৫, ১৯২০) শিকাগো বিশ্ববিদ্যালয়ের ভাষাবিজ্ঞান বিভাগের প্রফেসর এমেরিটাস। তিনি গণনামূলক ভাষাবিজ্ঞান ও স্বাভাবিক ভাষা প্রক্রিয়াকরণ-এর সবচেয়ে পুরনো গবেষকদের একজন। Yngve, V. "A programming language for mechanical translation," Mechanical Translation, Vol. 5, pp. 25–41, July, 1958. ইংভের এক ঘণ্টা-ব্যাপী সাক্ষাৎকার যাতে তিনি স্বাভাবিক ভাষা প্রক্রিয়াকরণ সম্পর্কে স্মৃতিচারণ করেছেন ডাউনলোড করুন এখান থেকে: [১]